държава членка, в съответствие с член 24;
 д)
 транспортното средство е индивидуално оборудвано със сателитна навигационна система за определяне, предаване и записване на местоположението му в реално време;
 е)
 пратките от материали от категория 3 се придвижват от определената в съответствие с член 41, параграф 1 кланица директно към:
 i)
 преработвателно предприятие за преработката на производните продукти, посочени в приложение Х към Регламент (ЕС) No 142/2011;
 ii)
 предприятие за производство на преработена храна за домашни любимци, посочено в глава II, точка 3, букви а) и б), точки i)—iii) от приложение XIII към Регламент (ЕС) No 142/2011;
 iii)
 предприятие за производство на биогаз или на компост за преобразуване на странични животински продукти в компост или биогаз в съответствие със стандартните параметри на преобразуване, посочени в глава III, раздел 1 от приложение V към Регламент (ЕС) No 142/2011; или
 iv)
 преработвателно предприятие за преработката на производните продукти, посочени в приложение XIII към Регламент (ЕС) No 142/2011.
 2. Превозвачът, който отговаря за движенията на пратки от материали от категория 3:
 а)
 осигурява възможност на компетентния орган да контролира посредством сателитна навигационна система в реално време движението на транспортното средство;
 б)
 съхранява електронните записи от това движение за срок от най-малко два месеца от датата на движението.
 3. Компетентният орган може да реши сателитната навигационна система, посочена в параграф 1, буква д) да бъде заменена от индивидуално запечатване на транспортното средство, при условие че:
 а)
 материалите от категория 3 са:
 i)
 получени от свине, отглеждани в ограничителни зони II;
 ii)
 придвижвани само в същата държава членка за употребите, посочени в параграф 1;
 б)
 всяко транспортно средство е запечатано от официален ветеринарен лекар веднага след натоварване на пратката от материали от категория 3; само официален ветеринарен лекар или орган по правоприлагането на държавата членка, както е договорено с компетентния орган, може да счупи печата и да го подмени с нов, ако е целесъобразно.
 Член 36
 Специфични условия за дерогации с цел разрешаване на движенията на пратки от материали от категория 2, получени от свине, отглеждани в ограничителни зони II и III, извън тези зони за целите на преработката и унищожаването в други държави членки
 1. Чрез дерогация от член 11, параграф 1 компетентният орган на засегнатата държава членка може да разрешава движенията на пратки от странични животински продукти от материали от категория 2, получени от свине, отглеждани в ограничителни зони II и III, до преработвателно предприятие, за да бъдат преработени по методи 1—5, както са предвидени в глава III от приложение IV към Регламент (ЕС) No 142/2011, или до предприятия за изгаряне или съвместно изгаряне, както са посочени в член 24, параграф 1, букви а), б) и в) от Регламент (ЕО) No 1069/2009, разположени в други държави членки, при условие че:
 а)
 общите условия, предвидени в член 28, параграфи 2—7 от Делегиран регламент (ЕС) 2020/687 са спазени;
 б)
 допълнителните общи условия, предвидени в член 14, параграф 2 са спазени;
 в)
 транспортното средство е индивидуално оборудвано със сателитна навигационна система за определяне, предаване и записване на местоположението му в реално време;
 2. Превозвачът, който отговаря за